Ο Γιάννης ήταν άψογος σε όλες τις φάσεις της συνεργασίας μας. Είναι ένας ιδιαίτερα ευγενικός άνθρωπος που αγαπά αυτό που κάνει. Απαντούσε άμεσα σε κάθε ερώτηση, και σου ενέπνεε ένα κλίμα εμπιστοσύνης και ασφάλειας. Το διαμέρισμά του είναι ένα κουκλίστικο διαμέρισμα, το οποίο έχει διακοσμήσει με έξυπνο τρόπο, με πολύ αγάπη και μεράκι. Είναι σε μια ήσυχη γειτονιά, μακριά από τη μεγάλη βαβούρα της παραλίας, χωρίς όμως να είναι απομονωμένο. Βρίσκεται κοντά σε όμορφα στέκια, ποιοτικά αλλά και οικονομικά ταβερνάκια και μπαράκια. Γενικά, βρίσκεται σε τέτοιο σημείο, που μπορείς εύκολα να επισκεφτείς τους σημαντικότερους προορισμούς της πόλης. Εντός του διαμερίσματος, μπορείς να βρεις τα πάντα ώστε, αν θέλεις, να φτιάξεις τον καφέ σου, το τοστ σου, να μαγειρέψεις το φαγητό ή να πλύνεις και να σιδερώσεις τα ρούχα σου. Γενικά έχεις τα πάντα, λες και είσαι στο σπίτι σου. Στην πρώτη συνάντηση ο Γιάννης, μαζί με τα κλειδιά, σου δίνει γραπτές οδηγίες αλλά και έναν χάρτη πάνω στον οποίο σημειώνει πού αξίζει να πας, ποια μέρη να επισκεφτείς, πού να φας ή να πιεις το ποτό σου και γενικά τι θα πρέπει να κάνεις ώστε να φύγεις από τη Θεσσαλονίκη με τις καλύτερες αναμνήσεις. Σε αυτά που θα σας πει να τον εμπιστευτείτε 100% γιατί σε όλα όσα μας είπε, είχε δίκιο. Γενικά, ο Γιάννης αποτελεί εγγύηση ότι η επίσκεψη σας στη Θεσσαλονίκη θα είναι απροβλημάτιστη κι ότι θα σας χαρίσει τις ομορφότερες αναμνήσεις. Εμείς σίγουρα θα ξαναπάμε.